Стефан Фурнаджиев
Варовити нощи

chitanka.info

Викат ме на Ефкая варивиците сини,

каторжната стихия на варджиите,

високите върлини на букаците.

Катърите без сили

почиват върху подковите.

Вечерта като котка

се свива в бозови ямурлуци

на козени чували.

Нощувам във варницата

— гнездо на прилепи.

—

Ловя ги с ризата

в пазвата ги топля

и те забиват нокти

в гърдите ми

като в камъка на пещерата си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.